Norman Foster

Sir Norman Foster (* 1. jún 1935 Stockport, Veľký Manchester, Anglicko) je anglický architekt. Od roku 1999 je nositeľom Pritzkerovej ceny. Je jedným z najproduktívnejších a najtalentovanejších architektov 20. storočia. Vo svojich budovách kombinuje vedomosti a techniku.  

 Štúdium 
Norman Foster sa narodil v anglickom meste Reddish v oblasti Stockport. Bol skutočne talentovaný a dosahoval dobré výsledky v škole, začal sa zaujímať o architektúru a predovšetkým o práce Franka Lloyda Wright a Le Corbusiera. Študoval na univerzite v Manchestre urbanizmus (architektúra) a architektúru. Po skúškach v roku 1961 získal štipendium na americkú renomovanú Yalesku univerzitu v New Havenu v Connecticute.

Po získaní grantu rok cestoval po Amerike a po návrate do Veľkej Británie v roku 1962 si vybavil architektonickú prax. Založil ateliér Team A4 spolu so svojou manželkou Wendy a manželským párom Su a Richardom Rogersovými. 

 Práca 
Po rozdelení tímu v roku 1967 Foster so ženou založil ateliér pod novým názvom Foster Associates, neskôr Foster a Partners. V roku 1968 sa začalo dlhé obdobie spolupracovania s americkým architektom Richardom Buckminstrom, ktoré trvalo do smrti Buckminstra. V spolupráci vytvorili mnoho projektov ktoré sa stali význame v rozvoji životného prostredia. 

 Ocenenia 
Za zásluhy pre krajinu v roku 1990 bol pasovaný za Sira a žije život šľachtica ako Sir Norman Foster. Je druhý britský architekt ktorý 2-krát vyhral Stirlingovu cenu. Prvú za americky hangár v  Kráľovskom vojnovom múzeu v roku 1998 a druhú za stavbu 30 St Mary Axe v roku 2004. Pritzkerova cena mu bola udelená v roku 1999. V roku 1990 získal jeho ateliér Foster & Partners  Cenu Miesa van der Rohea za terminál letiska Stansted, (Londýn).

V Nemecku sir Norman Foster obdržal medailu Pour le Mérite.

 Projekty a realizácie 
1964 – domy Mews, Londýn
1964 – 1966 návrh prevádzok pre firmu Reliance, Wiltshire. Práve v tejto stavbe sa snažil pomocou modulárnych stavebných dielov a pohyblivých stien umožniť prípadné účelové zmeny.
1970 – 1971 prístav pre lodnú linku Fred Olsen, Londýn
1974 – 1975 administratívna budova firmy Willis Faber a Dumas. Dynamická fasáda bola vytvorená z nerezových sklenených dielov.
1978 Hala Sainsbury, centrum výtvarného umenia, Norwich. Nosná konštrukcia spolu s mechanickým vybavením bola umiestnená do dvojplášťového vonkajšieho obloženia.
1981 centrála predajní automobilky Renault, Londýn. Vyvinul konštrukciu z oceľových dutých stožiarov s upnutímy lanovými kovovými nosníkmi, ktoré zvýraznil sýtou žltou farbou.
1981 – 1986 budova banky Hongong a Šanghaj, Hongkong. Dielo, ktoré s vyspelou precíznosťou a technikou.
1981 – 1992 dvojposchodové letisko Stansted, Londýn. Nosná konštrukcia je rozvetvená do tvaru stromu. Projekt bol ocenený Cenou Miesa van der Rohea.
1988 – 1992 Torre de Collserola, televízna veža v Barcelone
1993 – 1999 kupola Ríšskeho snemu (Berlín). Sklenená kupola nad sálou parlamentu.
1994 – 1997 Commerzbank Tower, Frankfurt nad Mohanom
1997 – 2000 prestavba Britského múzea, Londýn. Pripojenie k starej budove sklenenú strechu nad átriom. Mestské komunikácie pre peších vedú centrom tejto inštitúcie.
1999 - 2002 8 Canada Square, Londýn
2004 – 2008 Torre Caja Madrid, Madrid

 Iné projekty 

 Zdroje 
 JODIDIO P.:Building a new millennium.,Spain, TASCHEN 1999, s. 164 – 165
 TREIBER D.:Norman Foster. London, E and FN Spon 2002, s. 61 – 62


Kategória:Anglickí architekti
Kategória:Modernistickí architekti
Kategória:Absolventi Yale University
Kategória:Držitelia Radu Pour le Mérite
Kategória:Členovia Académie des beaux-arts